OpenLLM-France/wikimedia huggingface dataset:
# Estadi Adokiye Amiesimaka

L'Estadi Adokiye Amiesimaka és un estadi esportiu de la ciutat de Port Harcourt, a Nigèria, dedicat a la pràctica del futbol i l'atletisme.
El nom fa referència a Adokiye Amiesimaka, un antic jugador internacional amb Nigèria. Té una capacitat per a 38.000 espectadors. El club Dolphins Football Club va jugar en aquest estadi la temporada 2015.
Va ser inaugurat el 19 de juliol de 2015 amb un partit entre Nigèria i Congo classificatori pels Jocs Olímpics de Rio de Janeiro, amb resultat final 2-1 per Nigèria.

## Referències

* ↑ «Adokiye Amiesimaka pours encomium on wife» (en anglès americà). Latest Nigeria News, Nigerian Newspapers, Politics, 03-01-2015. [Consulta: 31 agost 2021].
* ↑ admin «Amiesimaka Stadium, A National Asset – Maku - :::...The Tide News Online:::...» (en anglès). :::...The Tide News Online:::..., 15-02-2013.
* ↑ «Dolphins take home games to Adokiye Amiesimaka Stadium - Goal.com». goal.com. [Consulta: 30 juliol 2015].
* ↑ «Dream Team Walk Tight Rope After 2 -1 Win Against Congo:: All Nigeria Soccer - The Complete Nigerian Football Portal». allnigeriasoccer.com. [Consulta: 30 juliol 2015].
# Intercanvi de fitxers

L'intercanvi de fitxers és la pràctica de distribuir o proporcionar accés a suports digitals, com ara programes d'ordinador, multimèdia (àudio, imatges i vídeo), documents o llibres electrònics. L'intercanvi de fitxers es pot aconseguir de diverses maneres. Els mètodes habituals d'emmagatzematge, transmissió i dispersió inclouen l’ús compartit manual mitjançant suports extraïbles, servidors centralitzats a xarxes d’ordinadors, documents hiperenllaçats basats en la xarxa mundial i l’ús de xarxes distribuïdes entre iguals.

## Vegeu també

* Servei d'allotjament de fitxers
* Programari piratejat
# Els Turons (Ribera d'Ondara)

* Aquest article tracta sobre els Turons a la Ribera d'Ondara. Vegeu-ne altres significats a «Els Turons (Palau-solità i Plegamans)».
Els Turons és una muntanya de 588 metres que es troba al municipi de la Ribera d'Ondara, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Grup de l'aleksita

El grup de l'aleksita és un grup de minerals de la classe dels sulfurs. Està format per sis espècies minerals: l'aleksita, la babkinita, la kochkarita, la poubaïta, la rucklidgeïta i la saddlebackita. Aquesta darrera espècie és la única del grup que cristal·litza en el sistema hexagonal, i les altres cinc ho fan en el trigonal.
| Espècie | Fórmula |
| Aleksita | PbBi₂Te₂S₂ |
| Babkinita | Pb₂Bi₂(S,Se)₃ |
| Kochkarita | PbBi₄Te₇ |
| Poubaïta | PbBi₂(Se,Te,S)₄ |
| Rucklidgeïta | PbBi₂Te₄ |
| Saddlebackita | Pb₂Bi₂Te₂S₃ |
Segons la classificació de Nickel-Strunz, les espècies que integren el grup de l'aleksita pertanyen a "02.GC - Poli-sulfarsenits» juntament amb els següents minerals: hatchita, wal·lisita, sinnerita, watanabeïta, simonita, quadratita, manganoquadratita, smithita, trechmannita, saddlebackita, tvalchrelidzeïta i mutnovskita.

## Referències

* ↑ «Aleksite Group» (en anglès). Mindat. [Consulta: 7 abril 2021].
# Gismondina-Ca

La gismondina-Ca és un mineral de la classe dels silicats. Va ser descoberta l'any 1817 a Capo di Bove, a la regió de Lacio (Itàlia), rebent el seu nom del mineralogista italià Carlo Giuseppe Gismondi (1762-1824).

## Característiques

La gismondina-Ca és una zeolita amb calci que cristal·litza en el sistema monoclínic. La seva duresa a l'escala de Mohs oscil·la entre 4 i 5. L'Associació Mineralògica Internacional vol agrupar sota el terme gismondina les espècies gismondina-Ba, rica en bari, i gismondina-Ca, rica en calci.
Segons la classificació de Nickel-Strunz, la gismondina-Ca pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, garronita, gobbinsita, harmotoma, phil·lipsita-Ca, phil·lipsita-K, phil·lipsita-Na, flörkeita, merlinoita, mazzita-Mg, mazzita-Na, perlialita, boggsita, paulingita-Ca i paulingita-K.

## Formació i jaciments

Freqüentment associada amb la phil·lipsita-Ca, es forma com a producte secundari de l'alteració de les plagiòclasis. Sol trobar-se omplint cavitats en basalts amb nefelina i olivina, així com en tefrita amb leucita.

## Referències

* ↑ «Gismondine-Ca» (en anglès). Mindat. [Consulta: 21 febrer 2015].

## Enllaços externs

* http://www.britannica.com/eb/article-9036927/gismondine (en anglès)
* http://webmineral.com/data/Gismondine.shtml
# Nuevo Teatro Arbolé

El Nuevo Teatro Arbolé és una sala amb programació regular de teatre de titelles situada al Parque Metropolitano del Agua, dins del recinte firal de Saragossa (Aragó). La companyia de teatre de titelles Arbolé, que gestiona el teatre, té en el seu haver 45 produccions i més de 7.500 representacions a diversos indrets del planeta.

## Referències

* ↑ «Teatro Arbolé es una fábrica de sueños.» (en espanyol europeu). [Consulta: 15 juliol 2018].
# Torre de l'Argentera

La torre de l'Argentera és un edifici de Ripollet (Vallès Occidental) inclòs a l'Inventari del Patrimoni Arquitectònic de Catalunya.

## Descripció

Conjunt arquitectònic d'estructura complexa, amb diversos cossos de planta baixa i dos pisos, amb gran varietat de cobertes : a una, dues i quatre aigües o terrassa. Hi ha obertures de diverses tipologies (arc de mig punt o carpanell, allindades amb simulació d'arc conopial…). A la banda dreta hi ha una galeria amb balustres i columnes dòriques. La façana posterior té un porxo amb terrassa superior amb barana de balustres. Hi destaca l'ús del vocabulari clàssic, aplicat des d'una estètica noucentista, així com el treball artesanal dels elements decoratius (vitralls, ferro forjat, esgrafiats…) dels quals són de destacar tres dracs forjats en ferro que coronen la façana nord.
Aquesta casa comptava amb un dels jardins privats més extensos i exuberants de Ripollet abans de ser comprada per l'ajuntament, que en va obrir el pati nord a l'ús públic.

## Història

Bastida el primer terç del segle XX com a torre d'estiueig, és coneguda popularment com la torre de l'Argentera per la seva última propietària, la Sra. Pepita Sarroca, que era vídua del joier barceloní Àngel Grau. Quan la Sra. Sarroca morí, va restar en desús molts anys, fins que l'ajuntament l'adquirí. Fou llogada per a ús públic i n'ha tingut diversos usos aquests últims anys: parvulari, casal d'avis, patronat d'esports i taller artesanal. En l'actualitat, i des del 1991, és l'oficina de l'INEM. Aquesta diversitat de funcions ha incidit molt negativament en la conservació interior de l'immoble; al fer les oficines es destruïren elements decoratius interiors com paviments, sostres, arrambadors de ceràmica, etc. També es va cremar l'arxiu documental de la casa.

## Referències

* 1 2 3 «Torre de l'Argentera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Berdeniella bodoni

Berdeniella bodoni és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ uBio (anglès)
* 1 2 Salamanna & Raggio, 1985. Synopsis of the Psychodinae from the Ligurian Alps and Apennines. (Diptera, Psychodidae). Annali Del Museo Civico Di Storia Naturale "Giacomo Doria" 85: 1-42. «Enllaç».
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Catherine McAuley

Catherine Elizabeth McAuley (Stormanstown House, Dublín, Irlanda, 29 de setembre de 1778 - Dublín, 11 de novembre de 1841) fou una monja irlandesa, fundadora de la congregació de les Germanes de la Misericòrdia en 1831. Ha estat proclamada venerable per l'Església catòlica.

## Biografia

Catherine McAuley era filla de James i Elinor Conway. En 1783 va morir el pare i la seva vídua, dissoluta i amant de la vida mundana, va malbaratar la fortuna familiar, morint en 1798. La petita Catherina anà a viure amb un oncle, Owen Conway, i els seus dos germans foren adoptats per una parella protestant. L'oncle, però, no va poder mantenir-la i fou confiada a un matrimoni de quàquers, William i Catherine Callaghan, parents llunyans, que s'havien fet rics a l'Índia i n'havien tornat.
Quan els Callaghan moriren sense fills, Catherine fou l'hereva d'una gran fortuna, als 48 anys, va emprar-la en una institució per acollir dones i nens sense llar i atendre'ls i educar-los. Hi obrí una escola femenina gratuïta a la Coolock House i el 24 de setembre de 1827 obrí la House of Mercy o Casa de Misericòrdia a Baggot Street (Dublin). No volia, de fet, fundar una congregació religiosa, però l'Església no donava suport a les associacions de dones laiques que treballaven amb independència de la jerarquia catòlica. El director espiritual de McAuley, Michel Blakel, li va aconsellar, en 1830, que convertís la seva institució en un institut de perfecció catòlic.
Catherine i dues dones més es formaren amb les Germanes de la Presentació per preparar-se per a la vida com a religioses i en un any professaren els vots i tornaren a la House of Mercy: la comunitat es considera fundada llavors, el 12 de desembre de 1831.
En deu anys, la Germana Mary Catherine va fundar dotze comunitats més a Irlanda i dues a Anglaterra. Quan va morir, hi havia 150 Germanes de la Misericòrdia, i aviat n'hi hagué a Amèrica i Austràlia. El caràcter autònom de cada casa, que no depenia de cap altra ni d'un govern centralitzat, però que compartia regla i carisma amb les altres, en facilità la difusió, ja que els bisbes americans i australians, que necessitaven personal per a escoles i hospitals, preferien religiosos que no depenguessin d'una autoritat externa.
Va morir l'11 de novembre de 1841 a la House of Mercy de Baggot Street.

## Veneració

En 1978 s'inicià la causa de beatificació de Catherine McAuley, oberta per Pau VI, i en 1990 el papa Joan Pau II en reconegué les virtuts heroiques, declarant-la Venerable.

## Notes

* ↑ «Catherine's Canonization Cause». Arxivat de l'original el 2008-07-22. [Consulta: 22 octubre 2010].

## Vegeu també

* Germanes de la Misericòrdia

## Enllaços externs

* Sisters of Mercy of the America Arxivat 2011-07-17 a Wayback Machine.
* Catherine's Canonization Cause Arxivat 2008-07-22 a Wayback Machine.
# Grup de l'alunita

El grup de l'alunita, és un grup de minerals de la classe dels fosfats que pertany al supergrup de l'alunita. També se'l solia conèixer com subgrup de l'alunita, grup de la jarosita o subgrup de la jarosita. El membre més comú del grup és la jarosita, i els 17 minerals que constitueixen el grup són els següents:
| Espècie Fórmula Alunita KAl₃(SO₄)₂(OH)₆ Amonioalunita (NH₄)Al₃(SO₄)₂(OH)₆ Amoniojarosita (NH₄)Fe₃$^{3+}$(SO₄)₂(OH)₆ Argentojarosita AgFe₃$^{3+}$(SO₄)₂(OH)₆ Beaverita-(Cu) Pb(Fe₂$^{3+}$Cu)(SO₄)₂(OH)₆ Beaverita-(Zn) Pb(Fe₂$^{3+}$Zn)(SO₄)₂(OH)₆ Dorallcharita TlFe₃$^{3+}$(SO₄)₂(OH)₆ Huangita Ca$_{0.5}$Al₃(SO₄)₂(OH)₆ Hidroniojarosita (H₃O)Fe₃$^{3+}$(SO₄)₂(OH)₆ | Espècie Fórmula Jarosita KFe$^{3+}$ ₃(SO₄)₂(OH)₆ Natroalunita NaAl₃(SO₄)₂(OH)₆ Natroalunita-2c (Na,Ca$_{0.5}$,K)Al₃(SO₄)₂(OH)₆ Natrojarosita NaFe₃(SO₄)₂(OH)₆ Osarizawaïta Pb(Al₂Cu$^{2+}$)(SO₄)₂(OH)₆ Plumbojarosita Pb$_{0.5}$Fe₃$^{3+}$(SO₄)₂(OH)₆ Schlossmacherita (H₃O)Al₃(SO₄)₂(OH)₆ Walthierita Ba$_{0.5}$Al₃(SO₄)₂(OH)₆ |

## Jaciments

Els minerals d'aquest grup es troben àmpliament distribuits per tot el planeta. Als territoris de parla catalana se n'han trobat tres d'aquestes espècies:
* Alunita: a la mina Calabona, a l'Alguer (Sardenya); a les mines de Bruguers, a Gavà (Baix Llobregat); a la pedrera del Turó de Montcada, a Montcada i Reixac (Vallès Occidental); i a la muntanya de Sant Elies, a la localitat de Sant Pere de Vilamajor (Vallès Oriental).
* Beaverita-Cu: únicament trobada a la mina Bessó, a Ulldemolins (Priorat).
* Jarosita: als camps de pegmatites d'Argelers de la Marenda (Ceret, Pirineus Orientals); al Mas Vicenç, a la localitat de Queixàs (Ceret, Pirineus Orientals); al Correc d'en Llinassos, a la localitat d'Oms (Ceret, Pirineus Orientals); a la Roca Gelera, a Reiners (Ceret, Pirineus Orientals); a Montner (Perpinyà, Pirineus Orientals); a les mines de Bruguers, a Gavà (Baix Llobregat); a la pedrera Berta, entre Sant Cugat del Vallès i El Papiol (Vallès Occidental - Baix Llobregat); a les mines de Can Palomeres, a Malgrat de Mar (Maresme); a la pedrera de Rialls, a Tordera (Maresme); a la mina de Les Ferreres, a Camprodon (Ripollès); a la mina Solita, a Peramea (Pallars Sobirà); a la mina l'Alforja, a la localitat de l'Alforja (Baix Camp); a la mina Atrevida, a Vimbodí i Poblet (Conca de Barberà); a la mina La Cresta, a Bellmunt del Priorat (Priorat); a la mina Botalaria, a Borriol (Plana Alta); a la mina El Negre, a Xóvar (Alt Palància); i a la mina La Murta, a la Vall d'Uixó (Plana Baixa).
L'alunita, la jarosita i la hidroniojarosita també han estat trobades al planeta Mart.

## Galeria

* Alunita
* Beaverita
* Jarosita
* Plumbojarosita

## Referències

* 1 2 3 «Alunite Group: Alunite Group mineral information and data.». [Consulta: 19 juliol 2017].
* ↑ «Alunite Subgroup: Alunite Subgroup mineral information and data.». [Consulta: 19 juliol 2017].
* ↑ «Jarosite Group: Jarosite Group mineral information and data.». [Consulta: 19 juliol 2017].
* ↑ «Jarosite Subgroup: Jarosite Subgroup mineral information and data.». [Consulta: 19 juliol 2017].
# Bertran Felip

Bertran Felip (segle xvi) va ser un mestre de cases barceloní conegut pels seus treballs per tot el Vallès, el Maresme i Barcelona a mitjans del segle xvi.
D'estil gòtic tardà, hom troba sobretot obres en edificis religiosos com ara la reparació del campanar de l'església de Sant Julià d'Argentona al Maresme, contractat el 6 de maig del 1559, o la reforma de l'església parroquial de la Doma a la Garriga, al Vallès Oriental, acabada el 1563.

## Referències

* ↑ Llimargas, Jordi; Segura, Pepo. La Doma. Retaule dels garriguencs. La Garriga: Edicions de la Garriga secreta, 2012. ISBN 978-84-616-2179-8.
# Estació d'Urgell

* Aquest article tracta sobre l'estació del metro de Barcelona. Vegeu-ne altres significats a «Urgell (desambiguació)».
Mapa Metro Línia 1 :
Urgell és una estació de la L1 del Metro de Barcelona situada sota la Gran Via de les Corts Catalanes al districte de l'Eixample de Barcelona.
L'estació es va inaugurar el 1926 amb el nom d'Urgel com a part del primer tram posat en servei del Ferrocarril Metropolità Transversal. Posteriorment al 1982 amb la reorganització dels números de línies i canvis de nom d'estacions va adoptar el nom actual.
Metro de Barcelona :
| Procedència/Destinació | < | Línia | > | Procedència/Destinació |
| Hospital de Bellvitge | Rocafort | | Universitat | Fondo |

## Accessos

* Carrer Comte d'Urgell
* Carrer Villarroel

## Referències

* ↑ Lamadrid, G. «El Transversal, un metro nonagenari». Transports Metropolitans de Barcelona, 09-06-2016. [Consulta: 3 juliol 2022].
* ↑ «Urgell». Trenscat.com. [Consulta: 3 juliol 2022].

## Vegeu també

* Xarxa ferroviària de Catalunya
# Eleccions generals de Tanzània de 2000

El 29 d'octubre de 2000 es van celebrar eleccions generals a Tanzània, i setze districtes electorals de Zanzíbar van tornar a votar el 5 de novembre degut a problemes de distribució del material electoral. Les segones eleccions generals des del restabliment de la democràcia multipartidista en 1992, van ser guanyades pel partit governant Partit de la Revolució, que va obtenir 202 dels 231 escons de la circumscripció en l'Assemblea Nacional, i el candidat de la qual, Benjamin Mkapa, va guanyar les eleccions presidencials.
Després de les eleccions, es van concedir als partits 48 escons addicionals per a dones parlamentàries en funció de la proporció d'escons en l'Assemblea Nacional, mentre que cinc membres van ser triats per la Cambra de Representants de Zanzíbar, deu membres van ser proposats pel President i el Fiscal General va ser també membre d'ofici, amb el que el nombre total de parlamentaris va ascendir a 285.

## Resultats
### President

| Candidat | Partit | Vots | % |
| Benjamin Mkapa | Partit de la Revolució | 5,863,201 | 71.74 |
| Ibrahim Lipumba | Front Cívic Unit | 1,329,077 | 16.26 |
| Augustine Mrema | NCCR–Mageuzi | 637,115 | 7.80 |
| John Cheyo | Partit Democràtic Unit | 342,891 | 4.20 |
| Vots nuls/en blanc | Vots nuls/en blanc | 345,314 | – |
| Total | Total | 8,517,598 | 100 |
| Votants registrats (participació) | Votants registrats (participació) | 10,088,484 | 84.43 |
| Font: EISA ||||

### Assemblea nacional

| Partit | Vots | % | Escons | Escons | Escons |
| Partit | Vots | % | Electes | Dones | Total |
| Partit de la Revolució | 4,628,127 | 65.19 | 202 | 41 | 243 |
| Front Cívic Unit | 890,044 | 12.54 | 17 | 4 | 21 |
| Partit Laborista de Tanzània | 652,504 | 9.19 | 4 | 1 | 5 |
| Partit Democràtic Unit | 315,303 | 4.44 | 3 | 1 | 4 |
| Partit per a la Democràcia i el Progrés | 300,567 | 4.23 | 4 | 1 | 5 |
| NCCR–Mageuzi | 256,591 | 3.61 | 1 | 0 | 1 |
| Partit Democràtic del Poble Unit | 14,789 | 0.21 | 0 | 0 | 0 |
| Partit Nacional Popular | 11,731 | 0.17 | 0 | 0 | 0 |
| Partit Progressista de Tanzània - Maendeleo | 10,206 | 0.14 | 0 | 0 | 0 |
| Aliança Democràtica de Tanzània | 9,647 | 0.14 | 0 | 0 | 0 |
| Unió per a la Democràcia Multipartidista | 7,550 | 0.11 | 0 | 0 | 0 |
| Lliga Nacional per a la Democràcia | 2,507 | 0.04 | 0 | 0 | 0 |
| Aliança Democràtica de Tanzània | 70 | 0 | 0 | 0 | 0 |
| Vots nuls/en blanc | 405,768 | – | – | – | – |
| Total | 7,442,798 | 100 | 231 | 48 | 279 |
| Votants registrats (participació) | 10,088,484 | 73.78 | – | – | – |
| Font: EISA ||||||

## Referències

* ↑ Tanzania: 2000 Presidential election results EISA
* ↑ Tanzania: 2000 Parliamentary election results EISA
# Catherine Plunkett

Catherine Plunkett (Dublín (Irlanda), 1725 - [...?]) fou la primera dona violinista de que se'n tingui notícia.
Plunkett aconseguí grans triomfs a Londres en l'època dels seus principis vers el 1743/44. Havia estudiat a Dublín amb el professor Matthew Dubourg. Poc temps després dels seus concerts londinencs, desaparegué de la vida artística, sense que se sàpigues res més d'ella.

## Bibliografia

* Enciclopèdia Espasa, vol. 45, pàg. 885/86. (ISBN 84-239-4545-6)
# Grand Duo

«Grand Duo» té aquests significats:
i una obra musical anomenada Grand Duo pot referir-se a...
* Sonata per a violí en la major, D 574 (Schubert), per a violí i piano.
* Sonata en do major per a piano a quatre mans, D 812 (Schubert), per a dos pianos.
* Gran duo concertant (Chopin), per a cel·lo i piano.
* Gran duo concertant (Bottesini), per a dos contrabaixos i orquestra.
* Grand Duo Concertant (Weber), per a clarinet i piano.
# Némtsevo (Bélgorod)

* Per a altres significats, vegeu «Némtsevo».
Némtsevo - Немцево (rus) - és un poble de l'óblast de Bélgorod, a Rússia. El 2010 tenia 240 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Thailand Open 2024

«Thailand Open 2024» té aquests significats:
* Thailand Open 2024 (I), torneig de tennis femení disputat entre gener i febrer de 2024.
* Thailand Open 2024 (II), torneig de tennis femení disputat al setembre de 2024.
# Ilià Uliànov

Ilià Nikolàievitx Uliànov, en rus Илья Николаевич Ульянов (1831- Simbirsk, 1886), fou un intel·lectual i professor rus.

## Biografia

Nascut en una família de condició servil finalment alliberada, Uliànov es va llicenciar al departament de física i matemàtiques de la Universitat de Kazan i va fer carrera acadèmica, ascendint en la Taula de Rangs de la Rússia Imperial fins al 6è esglaó, que el calificava com noblesa vitalícia. Formador de mestres, inspector de les escoles públiques al districte de Simbirsk (1869) i, des de 1874 fins a la seva mort, director de la inspecció del districte, va facilitar l'establiment d'escoles nacionals per als txuvaixos, mordovians i tàtars. Fou un defensor de la igualtat de drets educatius, amb independència del sexe, la nacionalitat i l'estatus social.
Va ser pare d'Aleksandr Uliànov i Vladímir Ilitx Lenin.
En honor seu, la ciutat de Simbirsk s'anomena Uliànovsk des de 1924.
# FN

FN té els següents significats:
* Front Nacional, partit polític francès liderat per Jean-Marie Lepen.
* Fuerza Nueva, partit polític espanyol d'extrema dreta, fundat per Blas Piñar.
* Frente Nacional, partit polític espanyol d'ultradreta, constituït i dirigit per Blas Piñar com refundació i continuador del partit Fuerza Nueva.
* Front Nacional (Bèlgica), partit polític belga d'extrema dreta francòfon, fundat el 1985 per Daniel Féret.
* FN Herstal, Fabrique Nationale Herstal, fàbrica d'armes i motocicletes belga fundada el 1889.
# El Scorcho

"El Scorcho" és el primer senzill del segon àlbum de la banda estatunidenca Weezer, Pinkerton. Composta per Rivers Cuomo i autoproduïda pel grup, la cançó es va llançar el 1996.

## Informació

Se suposa que el títol de la cançó prové d'uns paquets de salsa picant anomenats "Del Scorcho", de la cadena de restaurants Del Taco. Com altres cançons del disc, les lletres contenen diverses referències a l'opera Madama Butterfly de Giacomo Puccini. El videoclip, dirigit per Mark Romanek, mostra el grup tocant en una vella sala de ball de Los Angeles. Demostrant la seva afició al futbol, el baixista Matt Sharp vesteix una samarreta del FC Barcelona.
El senzill no va tenir gaire èxit, el videoclip va passar molt desapercebut per la MTV i algunes ràdios van refusar la seva emissió. Es considera que aquest senzill és una de les principals causes del fracàs comercial de l'àlbum. Només a Austràlia va tenir cert reconeixement i va esdevenir una de les cançons alternatives més populars.

## Llista de cançons

Senzill promoció només ràdio
* "El Scorcho" - 4:03
CD #1 / Senzill 7" (Regne Unit)
* "El Scorcho" - 4:03
* "You Gave Your Love to Me Softly" - 1:57
CD #2 (Regne Unit)
* "El Scorcho" - 4:03
* "You Gave Your Love to Me Softly" - 1:57
* "Devotion" - 3:11
La cançó "You Gave Your Love to Me Softly" fou gravada i llançada en la banda sonora de la pel·lícula Angus. Aquesta versió és una regravació completament nova.

## Posicions en llista

| Llista | Posició |
| UK Singles Chart | 50 |
| U.S. Billboard Modern Rock Tracks | 19 |

## Personal

* Rivers Cuomo – guitarra solista, cantant
* Patrick Wilson – percussió
* Brian Bell – guitarra rítmica
* Matt Sharp – baix

## Enllaços externs

* Lletres de "El Scorcho" Arxivat 2007-09-28 a Wayback Machine.
# Casa al carrer d'en Bac de Roda, 2-4 (Roda de Ter)

La Casa al carrer d'en Bac de Roda, 2-4 és una obra eclèctica de Roda de Ter (Osona) inclosa a l'Inventari del Patrimoni Arquitectònic de Catalunya.

## Descripció

De l'edifici original s'ha conservat només el primer pis, en el que s'obren quatre finestres, dues convertides en balcó, decorades amb pilastres als brancals, amb capitells decorats amb motius florals que sostenen una llinda, també decorada amb motius vegetals i geomètrics en baix relleu. La llinda acaba en una motllura de quart de bossell que marca el forjat i recorre la façana, sobre la qual hi ha un entaulament. El fris està decorat amb una sanefa de flors i fulles de baix relleu. Sobre cada finestra s'obre un ull de bou decorat amb fulles i flors en alt relleu emmarcats per una motllura recta que acaba amb unes mènsules també decorades amb motius florals.

## Història

Les cases del nucli antic de Roda evolucionen a partir d'una estructura molt simple de dues parets unides per un embigat, de planta baixa i dos pisos, cap a estructures més complexes, com aquesta, en què es repeteixen els mòduls de l'estructura bàsica al llarg de la façana, es converteixen en habitatges plurifamiliars i els baixos, d'ús independent, són transformats en botigues o tallers.

## Referències

* 1 2 «Casa al carrer d'en Bac de Roda, 2-4». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].